**Referat møte FAU – Åheim skule 08.05.2012**

Desse møtte:

Beate Hellebust Aasen (1.kl), Forfall (2.kl), Forfall (3.kl), Torill Sylte Ekremsæter (4.kl), Jan Helge Maalø (5.kl), Janne M. Westerås (6.kl), Heidi Marie Løvold (7.kl), Vidar Solheim (8.kl), Stig Beitveit (9.kl), Forfall (10.kl)

Saker:

* Tarzanjungelen:
* No er fundamenta til Tarzanjungelen på plass. Dugnadsgjengen har brukt fleire kveldar og ein laurdag på å få dette i orden. Det vart to kummar til overs pga fjell i grunnen. Desse håpar vi å få levert tilbake. Det er ikkje lagt ned rør til lys i mastene, så dette må gjerast før mastene blir satt opp!
* Vi treng nokon som kan utføre resten av gravinga før vi kan ta fatt på dugnadsarbeidet. FAU vil forhøyre seg om nokon kan gjere det på dugnad. Dersom dette ikkje er råd må vi leige inn nokon, men då til FAST PRIS! Det er viktig at gravinga blir utført rett. Ta kontakt med Helge Kleppe for å få oversikt over kva som skal gjerast!
* Det vart diskutert om vi skal bruke sand eller bark som dekke i jungelen. Vi skal forhøyre oss med Olivin om dei har noko vi kan bruke. Visst ikkje må vi sjekke prisar andre plassar. Sanden som skal brukast må vere Godkjent støtabsorberande sand 2-8 mm utan finstoff «Perlesand».
* Vi er godt i gang med å samle inn dekk. Sist veke vart det henta 400 bildekk på Senso som no er lagra med Bjarte Løvold. Vi treng 500 bildekk totalt. Resten får vi på Senso når vi treng dei. I tillegg må vi ha 130 buss/lastebil dekk. Desse skal vi få på Leikong. Det må organiserast henting og lagring. Vi treng også nokre veldig store dekk på 1 – 1,5 meter diameter. Bjarte Løvold har 3 slike.
* Det er mottat 170 000,- kr i tippemidlar.
* Det er søkt om 3-4 mnd utsettelse av arbeidet. Arbeidet skulle egentlig vere ferdig 30.juni, men vi ser at dette ikkje let seg gjere.

Nytt møte 22.mai kl. 18.00

Referent

Beate Hellebust Aasen

FAU-leiar